cyanic-selkie/wikianc huggingface dataset:
בית החולים הצרפתי סן לואי
היסטוריה
לאחר רכישת המגרש על ידי דה פיילא וייעוד חלקו למטרת הקמת בית החולים, החלו בבנייתו ב-1879. את אבן הפינה הניח בראקו (Bracco), הפטריארך הלטיני של ירושלים. את בניית קומת הקרקע והמרתפים מימן הברון דה פיילא ובנייתם הסתיימה ב-1881, ואילו שתי הקומות העליונות והכנסייה שבתוך המכלול נבנו בכספן של אחיות סן ז'וזף, אשר קיבלו לידיהן את הפעלת המוסד. הבנייה הסתיימה ב-1896. כדי להבטיח את הכנסותיו הקבועות של בית החולים הוסיף דה פיילא בניין חנויות ליד חומת העיר העתיקה, מול בית החולים.
דה פיילא ומפעליו קיבלו רק תמיכה מועטה ביותר מן המדינה הצרפתית. בית חולים זה היה המוסד הראשון מחוץ לחומות שעמד לשירות האוכלוסייה המקומית. אמנם, בית חולים במגרש הרוסים נבנה כבר בראשית שנות ה-60, אך הוא שירת בעיקר את הצליינים הרוסים.
סגנון הבנייה של בית החולים אופייני לזה של מוסדות ציבור קתוליים בצרפת באותם ימים, וממזג אלמנטים מהרנסאנס הצפוני המאוחר ומהבארוק. בתוך הבניין צבע דה פיילא בעצמו את קירות הכנסייה בדגמי צלבים ופרחי חבצלת (סמל המלוכה הצרפתית), ועל קיר החומה העליונה צייר את מגני האבירים הצלבניים שכבשו את ירושלים ואת תמונת ירושלים ביום הכיבוש, וכן דמויות גדולות של אבירים ממסדרי הטמפלרים וההוספיטלרים. במלחמת העולם הראשונה כיסו הטורקים את ציוריו בשחור והוא חידש אותם לאחר המלחמה. דה פיילא נפטר בבית החולים סן לואי ב-1925.
בין 1948–1967 נמצא בית החולים בסמוך לגבול שחילק את ירושלים בין ישראל לירדן, שעבר בין בית החולים לחומות העיר העתיקה. סיפור מיוחד התרחש כאשר אחת מהחולות הביטה דרך החלון והפילה את שיניה התותבות היישר לתוך שטח ההפקר. רק לאחר תיווכו של האו"ם ומשא ומתן עם הירדנים, הצליחו להיכנס לאזור ולהשיב לחולה את שיניה.
בית החולים כיום
כיום משמש בית החולים כהוספיס, המעניק לחולים טיפול תומך בסוף חייהם. הוא משרת אוכלוסייה מגוונת מאוד הכוללת מוסלמים, יהודים ונוצרים. נזירות מסדר "סן לואי" הן בעלות האחריות על בית החולים. רבים מהצוות בבית החולים הם מתנדבים שמגיעים מרחבי העולם לארץ לתקופות שבין שלושה חודשים לשנתיים, על מנת להתנדב בו.
כדי להתאים לצורכי חולים מכל הדתות, המטבח בבית החולים כשר ומותאם גם לדרישות האסלאם. האחות מוניקה דולמן היא האחות הראשית של בית החולים והמנהלת שלו, שבעצמה הגיעה מגרמניה כדי להתנדב בבית החולים לכמה חודשים, ומאז נשארה שם.
שמואל ברוט
בפולין
נולד בלודז' שבפולין (אז תחת שלטון האימפריה הרוסית) למיכאל יחזקאל ברוט ורבקה לבית פלאטו. הושפע מדמותו של רב העיר, אליהו חיים מייזל. כשהיה בן שש אביו נפטר, והוא גדל אצל סבו ר' שלמה פלאטו, שהיה מחסידי רבי גרשון חנוך ליינר מראדזין. סבו לקחו לפני חגיגת בר המצווה שלו אל האדמו"ר ר' מאיר יחיאל הלוי הולשטוק מאוסטרובצה, שהתרשם ממנו וביקש שהנער יישאר ללמוד אצלו. במשך חמש שנים שהה בחצרו של האדמו"ר מאוסטרובצה, למד מתורתו והודרך ממנו באופן אישי, ואף הפך ל"סופרו" של האדמו"ר המוציא ומביא לפניו את השאלות ההלכתיות שהופנו כלפיו ואת תשובותיו עליהן.
בסביבות 1906 נשא את פסה בת הרב אברהם זיבנברג, חבר ועד הרבנים בוורשה, והיה סמוך על שולחן חותנו. בסביבות 1910 הוזמן לכהן כרב בקהילת בז'שץ' קויאבסקי (בריסק קויאבסק, בריסק דקויא), ובטקס ההכרתה שלו נאם הרבי מאוסטרובצה.
ב-1912 התמנה לכהן כרבה של ליפנו והיה נציג היהודים בשלטון המוניציפלי.
בתקופת מלחמת העולם הראשונה ייסד עם רבנים נוספים את "אגודת הרבנים בפולין" שנועדה לטפל בצרכי הציבור של יהודי פולין, והיה לחבר הנשיאות של האגודה. עם ייסודה של תנועת המזרחי בפולין, באותה העת בערך, הצטרף אליה, ותרם רבות להתבססותה במרחב הפולני. הוא הרבה לכתוב מאמרים בעיתוני התנועה והשתתף בוועידותיה בשנים 1917 ו-1922, והיה לנשיא המזרחי בפולין. הוא ביקר מטעם התנועה בארץ ישראל ונשלח כציר מטעמה להקונגרס הציוני העולמי ה-12 (ולכל הוקנגרסים שהתקיימו מאז), ונבחר לסגן יו"ר הוועד הפועל הציוני. ב-1920, במהלך המלחמה בין פולין לברית המועצות, היה למפקד המליציה המקומית בליפנו שהגנה על העיר מול הפשיטה הסובייטית.
ב-1922 נבחר לחבר הסיים מטעם "בלוק המיעוטים הלאומיים", וכיהן במשך שתי קדנציות עד 1930. באותה התקופה נפגש עם החפץ חיים, שעודד אותו ללמוד סדר קודשים בתור לוי.
ב-1928 נבחר לכהן כרבה של טומשוב מזוביצקי כמועמד מטעם המזרחי, לאחר שאגודת ישראל הציבה כמועמד מטעמה את הרב דוד בורנשטיין. הליך הבחירות לווה במלחמה קשה בין שני הצדדים שנמשכה שנים מספר, ובעיצומה הגיע הרב בורנשטיין לשבת בטומשוב ללא מינוי רשמי, והמאבקים אף הובילו להתערבות המשטרה. הרב ברוט לא הסכים לכהן עד שקיבל את הסכמתו של הרב בורנשטיין.
בבלגיה ובארצות הברית
לאחר שבע שנים בטומשוב, נאות לקבל על עצמו את רבנות קהילת "שומרי הדת", הגדולה והרשמית שבקהילות היהודיות באנטוורפן שבבלגיה, במקומו של הרב משה אביגדור עמיאל שעבר לכהן כרבה של תל אביב. ייסד ישיבה באנטוורפן.
לאחר פרוץ מלחמת העולם השנייה, פעל לטיפול בפליטים היהודים שבאו מגרמניה. כשנתבע על ידי הכובשים הגרמנים לשתף עמם פעולה נמלט ב-1941 לליון שבשטח צרפת החופשית, ומשם לניו יורק. יחד עם יהודים נוספים יוצאי אנטוורפן, ייסדו בניו יורק את קהילת "מוריה", והוא היה לרבה. גם בניו יורק היה פעיל בעסקי הציבור היהודי, והיה חבר בוועד ארצי למען אסירי המחתרות.
בשנת 1946, לאחר פטירת הרב עמיאל, היה מועמד לכהונת רבה הראשי של תל אביב מטעם המזרחי, אך הפסיד לרב איסר יהודה אונטרמן. באותה השנה השתתף בקונגרס הציוני העולמי ה-22 שהתכנס בבזל, ובנאומו שם תקף בחריפות את מדינות העולם על עמידתן מן הצד במהלך השמדת יהודי אירופה. נאומו עורר הדים אף בעיתונות השווייצרית המקומית.
בישראל
לאחר הקמת מדינת ישראל, הוזמן לכהן כדיין בבית הדין הרבני הגדול בירושלים. הוא עלה בתחילת שנת 1951, והתגורר בצפון החדש של תל אביב. התמנה לבית הדין ב-20 בדצמבר 1950 (י"א בטבת ה'תשי"א). כיהן כנשיא כבוד של חבר הרבנים שעל ידי הפועל המזרחי. הביע תמיכה פומבית ב"חזית הדתית הלאומית" (לימים, המפד"ל), והוצב במקום ה-117 ברשימתה בבחירות לכנסת הרביעית ב-1959.
נפטר בפתאומיות בליל שבת, 29 במרץ 1963 (ה' בניסן ה'תשכ"ג), ונקבר למחרת בבית הקברות נחלת יצחק.
משפחתו והנצחתו
בנו הרב בן ציון ברוט היה מנהל ישיבת בני עקיבא פרחי אהרן בקריית שמואל, חיפה.
בנו מיכאל היה חבר קיבוץ לוחמי הגטאות.
בתו יהודית נישאה לאברהם פרסלר, שהיה מנהל אדמיניסטרטיבי של בתי החולים הפסיכיאטריים נס ציונה ואברבנאל, חבר ועידת התביעות ויקיר העיר תל אביב לשנת 1999.
בנו, דוד ברוט, עלה לישראל מארצות הברית בשנת 1971 והתגורר בפתח תקווה.
על שמו רחוב בשכונת טובורג בנתניה ובשכונת פרדס כץ בבני ברק.
ספרו
בשנת 1969 הוציא לאור הרב חיים נפתלי וייסבלום את הספר "סוגיות בקדשים" ובו חידושיו של הרב ברוט על ענייני סדר קדשים. חלק מסימני הספר הוא סיכומי שיעורים שהעביר בבמות שונות, חלקו תשובות לשאלות וחלקו חידושים שכתב.
באייר
באייר (בגרמנית: Bayer AG) היא חברה גרמנית בין-לאומית לייצור תרופות וכימיקלים. החברה נוסדה ב-1863 ומרכזה כיום הוא בעיר לברקוזן. מוצרי החברה הם תכשירים רפואיים ותרופות לבני אדם ולווטרינריה, תכשירי טיפוח, היגיינה אישית ותמרוקים, דשנים לחקלאות, מוצרים ביוטכנולוגיים ופולימרים מיוחדים. החברה עסקה ועוסקת במחקר ופיתוח. הנודעת בין פיתוחיה היא התרופה אספירין. היא פיתחה ושיווקה גם את "לומינל" (השם המסחרי של התרופה האנטי-אפילפטית פנוברביטל), פרונטוסיל ("סולפה"), האנטיביוטיקה הראשונה בשימוש נרחב, הגלולה למניעת היריון "יסמין" (Drospirenone) והאנטיביוטיקה ציפרופלוקסאצין. בין השנים 1898 ל-1910 שיווקה החברה את הכימיקל diacetylmorphine כתרופה נגד שיעול תחת השם המסחרי "הרואין". בין עובדי החברה נמנו הכימאים פליקס הופמן (מסנתז האספירין וההרואין), גרהרד דומק, זוכה פרס נובל לפיזיולוגיה או לרפואה בשנת 1939 (חוקר הפניצילין ומסנתז הפרונטוסיל). בין השנים 1925–1945 הייתה באייר חלק מתאגיד אי גה פארבן, חברת הכימיה הגדולה בעולם באותם ימים וזרוע הייצור והמחקר הכימי של גרמניה הנאצית. החברה היא המממנת של מועדון הספורט באייר לברקוזן.
היסטוריה
החברה נוסדה ב-1863 בברמן, כיום חלק מהעיר וופרטל, על ידי הכימאי פרידריך באייר ושותפו יוהאם פרידריך וסקוט. בשנת 1904 עוצב סמלה של החברה "צלב באייר", המילה "באייר" כתובה משמאל לימין ומלמעלה למטה, כאשר האות Y האמצעית משותפת וה"צלב" מוקף בעיגול.
בשנת 1904 רכשה באייר פטנט לייצור התרופה פנוברביטל ושיווקה אותה כתרופת הרגעה תחת השם "ורונל". רק ב-1912 התגלו תכונותיה האנטי-אפילפטיות, ומאז שווקה בשם "לומינל". הייתה זו התרופה האנטי-אפילפטית הראשונה והנפוצה ביותר בעולם.
ב-1925 נרכשה באייר על ידי אי גה פארבן, חברת הכימיה הגדולה בעולם באותם ימים. במהלך שנות ה-30 של המאה ה-20 עבד צוות בראשותו של גרהרד דומק במטרה לייצר תרופה אנטיביוטית סינתטית שניתן לייצר ולהפיץ בשימוש נרחב. תוצאת המחקר, עליו זכה דומק בפרס נובל לרפואה לשנת 1939, הייתה התרופה פרונטוסיל, מבוססת סולפונאמיד, התרופה האנטיביוטית הראשונה בשימוש נרחב.
בתקופת מלחמת העולם השנייה הייתה באייר, יחד עם חברת האם שלה, אי גה פארבן, חלק ממכונת המלחמה הנאצית. במפעליה יוצר נשק כימי כמו גם ציקלון בה, ששימש להשמדה בתאי הגזים במחנות ההשמדה, והיא עשתה שימוש בעובדי כפייה במפעליה הכימיים ליד אושוויץ וסייעה לניסוייו של יוזף מנגלה.
לאחר המלחמה ומשפט אי גה פארבן, פירקו בעלות הברית את תשלובת אי גה פארבן, ובאייר הוקמה מחדש כחברה עצמאית, תוך שהיא "יורשת" רבים מנכסיה של חברת האם שלה. רק ב-1995 הביעה הנהלת החברה חרטה על פעולותיה במלחמת העולם השנייה והכירה באחריותה, במסגרת מסר שמסר המנכ"ל שלה לאלי ויזל.
בשנות ה-60 של המאה ה-20 חקרה החברה את נושא בדיקות ההיריון על מנת לפתח ולספק ערכת בדיקה ביתית. הערכה שפותחה, פרימודוס (Primodos), כללה לקיחת גלולה, לאחר מספר שנות שימוש הואשמה גלולה זו בגרימת מומים מולדים ושיווקה הופסק באמצע שנות ה-70 של המאה ה-20. עם זאת, מחקרים שפורסמו ב-2014 לא הצליחו להכריע האם היה ממש בטענות אלה.
ב-2004 רכשה Bayer HealthCare AG את עסקי התרופות ללא מרשם של הופמן לה רוש, וב-2014 רכשה מחברת מרק מספר מותגים, בהם Scholl ("שול", מוצרים לכף הרגל). בספטמבר 2016 הגיעה החברה להסכם לרכישת חברת הזרעים האמריקאית מונסנטו תמורת 66 מיליארד דולר.
מוצר מדבקה
מוצר מדבקה (באנגלית: White-label product) הוא מוצר או שירות המיוצר על ידי חברה אחת (היצרן) אשר חברה אחרת (המשווק) ממתגת אותו כך שיראה כאילו היא עצמה ייצרה אותו.
היסטוריה
מקור השם נגזר מהדימוי של תווית לבנה על האריזה שניתן לרשום בה את שם המשווק. המקור לכך הוא ככל הנראה עוד בתקליטים. לפני שהתקליט שוחרר לציבור ולפני שעוצבה והודפסה עטיפה רשמית, הוא היה נשלח ל-DJ בתוך אריזה לבנה על מנת שיוכלו להשמיע אותו ברדיו ובמועדונים, וכך ליצור עניין בקרב הציבור לרכישת התקליט עוד בטרם הוא נשלח לחנויות המוזיקה.
שימוש נפוץ
השימוש במוצרי מדבקה הוא לרוב למטרת ייצור המוני של מוצרים גנריים כולל מוצרי אלקטרוניקה ומוצרי צריכה כגון נגני DVD, טלוויזיות, אופניים ואפליקציות.
חברות רבות מבצעות מיקור חוץ או משתמשות בחברות מוצר מדבקה במטרה לספק שירותים מותאמים מבלי להשקיע בפיתוח של המוצר.
למרכולים רבים יש מוצרי מותג פרטי המסופקים על ידי יצרנים המוכרים את המוצרים למספר מרכולים ומשנים רק את התווית. בנוסף, חלק מהיצרנים יוצרים מותג גנרי מוזל הכולל רק את שם המוצר ("קולה"). כך לדוגמה ברשת המרכולים רמי לוי שיווק השקמה, נמכר מותג פרטי בשם "קנייה חכמה" במקביל למוצרים אחרים המיוצרים על ידי אותו יצרן אך בשם שונה.
דן טרנר
ראשית חייו
דניאל ובסטר טרנר נקרא על שמו של מזכיר המדינה והסנאטור מהתקופה שלפני מלחמת האזרחים, דניאל ובסטר. הוא נולד בחווה ליד קורנינג שבאיווה. כנער הוא ביצע מטלות בחווה ועבד כפקיד בחנות הכלבו של אביו, ותיק מלחמת האזרחים. לאחר שסיים את לימודיו התיכוניים ב-1898, הוא התגייס לצבא ארצות הברית ושירת בפיליפינים במלחמת ארצות הברית-ספרד. בתחרויות האיגרוף של הדיוויזיה שלו הוא השתתף וניצח, אך כתוצאה מכך הוא סבל מאף שבור שהיה לסימן היכר בפניו. בשובו מהמלחמה הוא הצטרף למשמר הלאומי, בו הוא הגיע לדרגת מייג'ור.
ראשית הקריירה הפוליטית
ב-1903, כשהיה בן 26, נבחר טרנר לסנאט של איווה. פעילותו הפוליטית הנמרצת ואפו השבור הקנו לו את הכינוי "דן טרנר הלוחם". כנציג האגף הפרוגרסיבי של המפלגה הרפובליקנית במהלך עידן ה"פופוליזם האגררי", כאשר המערב התיכון היה מקור הרדיקליות, קידם טרנר צעדי רפורמה רבים. בנאום שנשא ב-1912 בפני הוועידה המדינתית של הרפובליקנים, הוא הגן על חוקי ההגבלים העסקיים, וקרא לבחירות ישירות לסנאט של ארצות הברית, להנהגת מס הכנסה ומס תאגידים הוגנים יותר בהשוואה למס הרכוש, ולחיסול המנהיגות המושחתת, באומרו, "חובה עלינו לנקות את המפלגה שלנו מפלוטוקרטים שאננים ופורעי חוק שמנים שמעמידים פנים כרפובליקנים".
מושל איווה
כהקדמה לשפל הגדול, קרסה כלכלת המגזר החקלאי במהלך שנות ה-20, במקביל לקריסת בנקים רבים. טרנר, כאחד מארבעת הנואמים בוועידה הארצית של הרפובליקנים ב-1928, דחק במפלגה לתמוך בשיקום החקלאות. הוא נסע פעמים לוושינגטון די. סי. כדי להפציר ללא הצלחה בנשיא הרברט הובר לפעול לטובת העניין במהלך שנות ה-30.
טרנר לקח חלק מכריע ב"מלחמת הבקר של איווה" ב-1931. כדי למנוע מהאנשים להדבק בשחפת, קבע חוק המדינה ביצוע בדיקות בבקר לחלב והשמדת פרות נגועות. חוואים בכל רחבי איווה הגיבו בחשד ובעוינות. כאשר התקבצו כמה מהם ליד טיפטון כדי למנוע את ביצוע הבדיקות וכתוצאה מכך פרצו מעשי אלימות, השיב טרנר את הסדר על כנו באמצעות גיוס המשמר הלאומי של איווה. צעד זה גרם לשינאה כלפיו מהחוואים וככל הנראה תרם לתבוסתו בבחירות לכהונה שנייה ה-1932, בהן הוא נוצח על ידי הדמוקרט קלייד הרינג, זאת בנוסף לניצחון הסוחף של הדמוקרטים באותה שנה בהובלתו של פרנקלין דלאנו רוזוולט כאשר הרפובליקנים הודחו ממשרות ממשל רבות ברחבי ארצות הברית.
שנותיו האחרונות
ב-1934 ניסה טרנר להתמודד שוב על משרת המושל, אך הובס בפעם השנייה על ידי הרינג. הוא לא התמודד שוב לתפקיד, אך נותר פעיל בפוליטיקה. הוא תמך בעמיתו הרפובליקני דווייט אייזנהאואר בבחירות לנשיאות של 1952, אך פנה נגד אייזנהאואר לאחר שפגישה עם הנשיא גרמה לאכזבה בסוגיות חקלאיות. בבחירות לנשיאות של 1956 הוא חצה את הקווים ותמך במועמד הדמוקרטים עדלי סטיבנסון. הוא היה אז בן 78 ועדין פעיל למען האינטרסים של החקלאים, כולל שותפות בייסוד "ארגון החוואים הלאומי". הוא הזכיר את תומאס ג'פרסון כאשר הוא דיבר על "החקלאי הפשוט שהיה מעוז האומה שלנו".
בערוב ימיו, בזוכרו את חלקו במלחמת ארצות הברית ספרד, אמר טרנר, "הם נתנו לנו רובה ספרינגפילד. הלוואי ומעולם לא למדתי להשתמש בו. הם אמרו לנו שאנו נלחמם למען החירות, אך זה היה אכזרי, זה היה אכזרי".
דן טרנר נפטר בקרונינג ב-15 באפריל 1969 בגיל 92.
קשתיתיים
קשתיתיים (שם מדעי: Melanotaeniidae) היא משפחה של מקריני סנפיר מסדרת האידרונאים. הם חיים במים מתוקים באוסטרליה, גינאה החדשה ואיי ראג'ה אמפט (Raja Ampat) באינדונזיה.
אלו דגים קטנים באורך של עד 20 סנטימטרים, ובעלי גוף מלבני עם ראש קטן וזנב ארוך מפוצל, כאשר סנפירי הגב והשת מוגבהים מאוד ויוצרים מפרש מלבני לאורך הגוף. הם צבעוניים בגווני אדום, צהוב, כחול, אפור, לבן ושחור. הנקבות מטילות ביצים בעונות הגשומות.
אנטארקטוזאוריים
אנטרקטוזאוריים (שם מדעי: Antarctosauridae שפירושו "לטאות דרומיות") היא משפחה של דינוזאורים זאורופודים מהענף טיטאנוזאוריה שחיו בתור הקרטיקון.
האנטרקטוזאוריים הייתה משפחה של דינוזאורים גדולים, מגוונים ונפוצים. הם חיו בקרטיקון עליון. מאובנים שלהם נמצאו באמריקה הדרומית, אמריקה הצפונית, סין, מונגוליה והודו. רוב בני המשפחה היו דינוזאורים גדולים מאוד בעלי צווארים ארוכים. הם היו צמחוניים והלכו על כל 4 רגליהם.
מיון
המשפחה כוללת את הסוגים הבאים שעל שיוכם של חלקם אליה יש מחלוקת מדעית:
Born This Way Ball
Born This Way Ball הוא סיבוב ההופעות השלישי של זמרת הפופ האמריקאית ליידי גאגא, שקידם את אלבום האולפן השני שלה, Born This Way, משנת 2011. הסבב ביקר בכל היבשות למעט אנטארקטיקה, ודורג כסיבוב החמישי המרוויח ביותר לשנת 2012 על ידי "Pollstar". הוא קיבל כ-22.5 מיליון דולר הכנסות בשנת 2013 מתוך כ-18 הופעות, וסך הכול צבר כ-183.9 מיליון ו-1.6 מיליון כרטיסים מ-98 הופעות שונות. הוא החל ב-27 באפריל 2012 והסתיים ב-11 בפברואר 2013, וקיבל ביקורות חיוביות על עיצוב הבמה, יכולות השירה של גאגא, והמסרים החבויים בביצועים שלו. גאגא הודיעה לראשונה על הסבב ב-19 בפברואר 2011, במהלך הופעה בסיבוב ההופעות השני שלה, "The Monster Ball Tour" שקידם את המיני-אלבום השלישי שלה, The Fame Monster.
ב-13 בפברואר 2013, לאחר שהודיעו על דחיית המופעים בשיקגו, דטרויט, והמילטון יומיים קודם לכן עקב פציעתה של גאגא, החברה "Live Nation" שפרסמה את המופע וגאגא הודיעו על ביטול תאריכי המופעים הנוספים בשל החמרת הפציעה וקרע של ירכה הימנית שנגרמה עקב תנועות חוזרות ונשנות של הכוריאוגרפיות בשירים. גאגא גם עברה ניתוח לנזק בירכה ובשל כך סיבוב ההופעות הסתיים.
רקע
במהלך שחרורו של "Judas" כסינגל השני מ-"Born This Way", אישרה גאגא כי היא תצא לסיבוב הופעות לקידום האלבום ב-2012 שיבקר במדינות אמריקה הלטינית בפעם הראשונה, כמו ברזיל ויישוב למקסיקו. בחודש נובמבר 2011, המפיק DJ White Shadow אמר כי גאגא "עושה הכנות לסיבוב הבא שלה", והוסיף כי המטרה העיקרית שלה בשנה הבאה היא להתמקד בהכנות לסבב, כמו כן "ליצור שירים חדשים לאלבום האולפן הבא שלה". המפיק פרננדו גאריבאי, שהחל לשתף פעולה עם גאגא ב-"The Fame Monster" בשנת 2009, הרגיש ש-"Born This Way" הוא אחד הרגעים האישיים ביותר שלו. הוא אמר כי "האלבום הזה הוא הכי אישי שיש בגלל כמות הפרטים שנכנסו אליו, כמות התשוקה והרגש ממנה ומהצוות, כל שיר היה סיפור לקראת הנושא של ל-"Born This Way". אנחנו נרגשים עכשיו, ומכניסים את זה לסבב ומביעים את זה ברמת הופעה חיה". בניגוד לסיבוב הקודם שלה ("The Monster Ball"), אישר גאריבאי שהמופעים של "Born This Way Ball" יהיו מוגזמים יותר. פוסטר קידום הסבב שיצא ב-7 בפברואר 2012 שבו פניה של גאגא נראים מרחפים בעננים המביטים מטה מן השמים וכוללים נגיעות של צבעי ניאון סגלים וטורקיז. מתחתיה היא עומדת לצד רקדניה באחת התלבושות של הסבב ומאחוריהם הטירה ששימשה כבמה של כול המופעים. הלג הראשון והשני של הסבב נחשפו ביום למחרת יציאת הפוסטר והראו כי גאגא תבצע מופעים במדינות כגון דרום קוריאה, הונג קונג, וסינגפור. תאריכים נוספים במסגרת הלג האוסטרלי בסבב נוספו ב-15 בפברואר 2012.
בחודש מרץ 2012 הוכרז לג ברחבי אירופה, שכלל עשרים ואחד תאריכים במשך חודשיים, שהחל בבולגריה והסתיים בספרד. לאחר מכן המוזיקאי הגרמני זד הוכרז כמחמם המופעים של גאגא בלג האסייתי של הסבב, בעוד המוזיקאית ליידי סטארלייט שמשתפת פעולה עם גאגא מאז 2007 הוכרזה כמחממת המופעים שלה בלג האירופי בסבב בשיתוף פעולה עם הלהקה The Darkness. באתר האינטרנט הרשמי של הלהקה צוין כי הם "מכובדים להודיע על התמיכה שלהם בליידי גאגא במהלך "Born This Way Ball" בשנת 2012". תאריכים באמריקה הלטינית הוכרזו ב-6 באוגוסט 2012 דרך טוויטר, בהם שני תאריכים באמריקה הצפונית וארבעה בדרום אמריקה ועוד יוספו בהמשך.
גאגא כינתה את הסבב כ-"אופרת פופ-מטאל" "סיפור ההתחלה בראשית ממלכת התהילה, איך היינו נלכדים ואיך נמות". חזרות הריקודים התרחשו במשך כחודש, בחודש פברואר 2012, היא גילתה כי היא תשחרר תמונות המראות את הבמה בסבב דרך טוויטר. היא חשפה רישום של עיצוב הבמה, שתוכננה על ידיה והצוות היצירתי שלה "Haus of Gaga". גאגא צייצה בחשבונה בטוויטר, "אני כול כך מתרגשת, הצוות שלי עובד כל כך קשה, אנחנו לא יכולים לחכות להראות לכם את זה! אוהבת אתכם מפלצות קטנות, תבלו את הזמן של החיים שלכם". הבמה הושלמה על פני תקופה של מספר חודשים והיא עוצבה כטירה גותית מימי הביניים הכוללת, מגדלי צפייה, גילופים מסובכים, ומסלול גדול כדי לקיים את האינטראקציה עם הקהל. הטירה נמשכה באורך של כ-50 מטרים כדי לקרב אותה אל הבמה.
תקציר המופע
המופע כולו נראה סביב טירה גדולה בסגנון ימי הביניים המכונה "טירת התהילה". ההפסקות בין השירים מתחברים לסגנון אופרה אפלה כמו גם כול המופע עצמו. תחילתו החלה עם השיר "" שמלווה בהקדמה ארוכה שגאגא יצרה בעת רכיבה על סוסים אפלים (שנבנו על ידי חברת ג'ים הנסון) ורקדנים שמחזיקים דגלים בבגדים שחורים. לאחר השיר, נשמע רקע של מסוק וזרקורים כחולים וסגולים האירו על הקהל. לאחר מכן מופיע חייזר בתוך מעוין סגלגל הנקרא. "Mother .G.O.A.T" שאומר לקהל כי "חייזר בשם ליידי גאגא נמלט... מבצע: להרוג את הכלבה". בסיום הנאום גאגא יוצאת בתלבושת חייזרית אפלה ומבצעת את "Government Hooker" שבמהלך השיר היא "מפתה" רקדן ואז רוצחת אותו בירייה. בחזרתה היא משחזרת את סצנת הלידה כמו בווידאו קליפ של "Born This Way" בתוך מתנפח עם רוכסן גדול ונושאת נאום ובסיימו, השיר מתחיל. ברוב הפעמים בביצוע השיר היא ורקדניה נראו בתלבושות צהובות. לאחר השיר הרביעי במופע, "Black Jesus † Amen Fashion" גאגא החליפה תלבושת לבנה עם כובע תואם וביצעה את "Bloody Mary". לאחר ביצועו "Mother .G.O.A.T" חוזר ונואם את הנאום של גאגא בתחילת הווידאו קליפ של "Born This Way".
בשיר הבא "Bad Romance" היא מגיעה רכובה בתוך ביצה לבנה (כמו בטקס פרסי הגראמי של 2011), ובבגדים לבנים תאומים עם הרקדנים. במעבר לשיר השביעי היא נושאת נאום על "מי היא ליידי גאגא באמת", וכאשר הוא מסתיים 2 רקדניה חוטפים אותה אל תוך הטירה ו-"Judas" מתחיל להתנגן. לאחר מכן היא נעלמת מן הבמה וחוזרת בתלבושת חדשה בצבע וורוד, משקפי שמש, וכובע תואם ומבצעת את "Fashion of His Love" ו-"Just Dance". במהלך "LoveGame" היא חוזרת בתלבושת חדשה וכובע קוצני ובמהלך השיר היא שוכבת באמבטיה שקופה ומעשנת תוך כדי שירה. לאחר נאומה לקהל על שהגיע לראות את המופע, "Telephone" מתבצע עם הכוריאוגרפיה המקורית. בזמן ההעברה לשיר הבא, "Mother .G.O.A.T" חוזר ואומר כי "גאגא מנסה להשתלט על כדור הארץ". כאשר היא חוזרת, "Heavy Metal Lover" החל עם אורות ירוקים והיא נכנסת לבמה על אופנוע כמו גם בעטיפת האלבום וממשיכה עם כוריאוגרפיה לשיר. לאחר "Bad Kids" גאגא נשארת על הבמה ותופסת עם רקדניה מתנות שהקהל זורק לעברם ומעלה מספר מעריצים לקהל ולאחר מכן מבצעת על ידי פסנתר את "Yoü and I" ,"Princess Die" ,"Hair". לפני שגאגא עוזבת את הבמה, "Electric Chapel" מתבצע בליווי גיטרות ואורות צבעוניים בכול הבמה.
לפני ביצוע "Americano" על הבמה נראים 2 גברים לבושים כחתן וכלה ומבוא גיטרה ספרדית, כאשר הזוג כביכול רוצה להתנשק, נגן הגיטרה מרים את כיסוי הראש של הכלה ומבחין בגבר ובורח, ובכך המקרה מדבר על חוקי ההגירה האמריקאים, המקשים על ההשתקעות של מהגרים מקסיקנים, וב-"הצעה 8" בקליפורניה בשנת 2008, אשר מנעה מזוגות חד-מיניים להינשא. גאגא נכנסת לבמה באורות אדומים ובשמלת בשר ומבצעת את השיר ואחריו את "Poker Face", במהלך השיר היא נכנסת אל תוך מטחנת בשר ובשיר הבא "Alejandro" מחליפה תלבושת שבה נראית עם מכנסיים ירוקים וחזיית רובים שמזכירה את זו בווידאו קליפ לשיר ונשכבת במהלך הביצוע על ספת בשר. בסוף השיר הטירה נסגרת ונדלקים אורות כחולים ו-"Mother .G.O.A.T" מופיע שוב, "Paparazzi" מתחיל להתנגן והחייזר שר מספר בתים ממנו ולפתע גאגא נראית בתלבושת חדשה עם "מקל דיסקו". בסוף השיר היא אומרת על החייזר שהגיע הזמן לסופו - ויורה בו והוא מתחיל לדמם בפרצופו. לאחר מכן היא עולה לטירה ונושאת נאום ומתחילה לבצע את "Scheiße" שאמרה לקהל כי הוא השיר האחרון לפני פרידתם. בסיום השיר היא נפרדתם מהקהל ונכנסת לטירה, ולאחר זמן קצר נראית בתלבושת חדשה בראש הטירה ושרה את מילות "The Edge of Glory". בסיומו יורדת מן הטירה ויוצאת משערה ומתחילה לבצע את "Marry the Night" כשיר האחרון של המופע בליווי גיטרת הפסנתר שלה וכוריאוגרפיית השיר ולאחר מכן נפרדת מהקהל. המופע נמשך כשעתיים.
אסיה ואוקיאניה
העיתונאי צ'ו צ'ונג און מהעיתון The Korea Herald סבר כי גאגא כבשה את הקהל במה שהוא תיאר כ-"מיצבי במה ורעיונות חדשניים ועוצרי נשימה בסבב ההופעות". בכתיבה לאותה כתבה, אמה קלקה ציינה את "ארון הבגדים של גאגא", וציינה כמה קטעים, כמו הופעתה עם השיר "Americano" כנקודת השיא של המופע. בפני המבקר קוואק ג'ה-יופ הביצועים הוכיחו את יכולותיה של גאגא כאמן ביצוע והיסף כי "יום שישי בערב ליידי גאגא הייתה במיטבה, לצד פיוז אופנה ועיצובים עם לחנים נהדרים ומהלכי ריקוד". כותבת של MTV ציינה את הוויזואליות המורכבת של המופע עם "רקע הטירה הגותית והחלפת תלבושות רבות", והגיעה למסקנה כי "ברור שגאגא התעלתה אפילו על "The Monster Ball Tour" מבחינת המחזה!". אליזבת סוו מהחברה Yahoo! נתנה ביקורת חיובית על הופעתה בסינגפור ותיארה אותו כ-"לפעמים מזעזע, גס, מוזר, אבל מאחורי כל האורות, שמלת הבשר, האקדחים, וחזיות המתפוצצות היא זמרת בעלת כישרון יוצא דופן". הופעתה הראשונה בבריסביין, העיתון Brisbane Times העניק לה חמישה כוכבים וכתב כי מדובר ב-"תיאטרון פופ טהור, הקהל פשוט אבד בחווית גאגא". שון סנט מהעיתון The Australian אמר כי סבב ההופעות הוא "אקסטרווגזה בכל המובנים".
המבקר סיימון סוויטמן מאתר בניו זילנד שיבח את תאריך הסבב באוקלנד כקונצרט הפופ הטוב ביותר מאז סבב ההופעות "The Velvet Rope Tour" של ג'נט ג'קסון משנת 1998. המגזין הבריטי The New Age העניק להופעתה של גאגא ביוהנסבורג בדרום אפריקה כחמישה כוכבים, וקבע כי "האנרגיה של גאגא התחברה עם שלל רקדנים מרהיבים שיצרו מופע חשמלי". הכתב ניקיטה רמקיסון מהעיתון האינטרנטי TimesLIVE אמרה על הופעתה של גאגא בעיר כי היא "באמת נלקחה על ידי הכישרון הטבעי שלה ... מההגעה לבמה על סוס, לידתה, ריקוד נוטף מין, והדר, ישו השחור, כורסה עשויה בשר, ההופעה הזו הייתה לא פחות ממרהיבה. כל דקה ממנה... היית צריך להיות שם כדי לראות כמה זה היה מרשים".
אירופה
בעניין הופעתה בברלין דיווחה ברלינר מורגנפוסט כי "בניגוד למדונה, שאת המחזה המלאכותי שלה תוכלו לחוות באותו מקום, היריבה הצעירה היא חצופה, טרייה, ללא פשרות". העיתון הנורווגי Verdens Gang העביר לו ביקורת מעורבת והתפעל מקולה של גאגא, אך אמר כי "אם אנחנו הולכים לדבר על תוכן, זה דומה לזה של מדונה. גאגא כמעט ולא אומרת דבר שמדונה לא אמרה לפני 25 שנה" והוסיף כי "אבל יש לי הרגשה שהיא אמנית פופ פחות מעניינת מכפי שרבים מאיתנו קיוו לה. ליידי גאגא כל כך זוכה לשבחים על היותה מקורית, שלרוב מאוד לא מקורית".
צפון אמריקה
ביקורות מופעי הסבב בצפון אמריקה שיבחו את המופע. פרנקואה מארצ'נד של מהעיתון הקנדי וונקובר סאן שיבח את המופע וכתב כי "בניגוד למדונה, שהופעתה האחרונה בוונקובר נשלטה על ידי דימויים אלימים ויחס בריונות גבולני כלפי מעריציה הוותיקים, גאגא המשיכה לשאת את המסר המסחרי שלה של העצמה ואהבה עצמית". בסקירה של ג'בה לאנג ממהעיתון Seattle Weekly, אמרה גפ היא ביקורת חיובית כלפי המופע בכך שציינה כי "קולה של גאגא, התלבושות והכנות הלירית היו לא רק בלתי נשכחים, אלא היו מעוררים השראה". ריץ 'לופז מהחברה דאלאס ווס שיבח את המופע ואת "חוסר הרף במתן הופעה דינמית" של גאגא, ואמר "היא הזדעזעה, היא נגעה, היא שימשה אמיתיות של דיווה, וכמו ארבעת המעריצים האלה שהיו על הבמה (כמו גם אלה שהצטרפו אליה למופע השיר "Marry the Night"), היא גרמה לכולם להרגיש מיוחדים". ג'ו גולפן מהעיתון הרפובליקה באריזונה גם העניק לסבב ביקורת חיובית וקבע כי "המופע של כמעט שעתיים וחצי, הדגיש את כל מה שהפך את ליידי גאגא לתופעה כזו. היו תלבושות מקוממות, קטעי תפאורה משוכללים, מספרי ריקודים סקסיים והודעות של כבוד עצמי וזכויות הומוסקסואליות". והוסיף "אותה זירה צפופה של אוהדים צורחים הבהירה שהכוכבת שלה לא תדעך בקרוב".
ביקורות נוספות כלפי הסבב היו מעורבות יותר, הכתבת אמילי זמלר מהמגזין הוליווד ריפורטר העניקה למופע בלוס אנג'לס ביקורת מעורבת, ואמרה כי "המוזיקה הייתה, במקרה הטוב, משנית לתיק האחיזה. ההופעה לעומת זאת טובה מאוד... זה הרגיש כמעט כאילו גאגא החליטה לפנק את כל אפשרויות הרעיון שמישהו אי פעם חשב לביצוע הופעה חיה". ג'ים הרינגטון מהעיתון Oakland Tribune נתן ביקורת שלילית לקונצרט של סן חוזה, ואמר כי "ההפקה כל כך מוגזמת עד שהיא קוברת את המוזיקה לחלוטין", והוסיף כי "נראה שרמת ההתלהבות של האוהדים הגיעה לשיאה. בתחילת הקונצרט". ברנרד פרוס מהעיתון Montreal Gazette העניק לקונצרט של גאגא במונטריאול ביקורת מעורבת, ומתח ביקורת על נאומיה הארוכים, "למעשה דיברו קצת יותר מדי. לא משימת ההכלה של גאגא. סובלנות, אהבה והעצמה חיוביים והכרחיים, אך מונולוג נמשך שוב ושוב מעיד על כך שאף אחד לא צריך לתת לנוכח ביקורת רק לחזר על מה שכבר נמצא במילות השירים".
קבלה מסחרית
הכרטיסים לסבב קיבלו הצלחה מסחרית עצומה בשווקים באסיה ואוסטרליה, הכרטיסים עבור הלג האוסטרלי של "Born This Way Ball" הפכו לזמינים ב-17 בפברואר 2012 דרך Ticketek ו-Ticketmaster. זמן קצר לאחר זמינותם, הכרטיסים עבור שתי ההופעות הראשונות באוקלנד נמכרו ב-100%. בתגובה להצלחת המכירות, תשעה מופעים נוספים תוכננו במסגרת הלג האוסטרלי. בהונג קונג כ-6,000 הפכו לזמינים ב-24 באוקטובר ונמכרו ב-100% רק לאחר כ-3 שעות, מה שגרם לחברה לייב ניישן להוסיף עוד כשלושה מופעים נוספים בעיר במשך כחמישה ימים בלבד. פרסומי תאריכי הופעות נוספים ותוצאות מסחריות חיוביות נראו גם בטייפה, טוקיו, בנגקוק, סינגפור, וג'קרטה שנמכר בתוך כשעתיים. הצלחות דומות נראו גם בשווקים באירופה, פרסומים בריטיים ציינו כי הכרטיסים בממלכה המאוחדת נמכרו מעבר לדרישה. הכרטיסים במדינה הפכו לזמינים ב-13 באפריל 2012, האירוע בלונדון נמכר בשיא של 50 שניות, ואילו המופע במנצ'סטר נמכר בפחות מעשר דקות.
מספר אתרי כרטיסים אירופאים קרסו כאשר הם יצאו למכירה, בהם שוודיה, פינלנד, וספרד שם המופע נמכר בברצלונה במהרה. מעל 22,000 איש השתתפו במופע בבוקרשט, רומניה. שני התאריכים ברוסיה נמכרו במספר שעות, הקהל הגדול ביותר היה בפריז ב-"Stade de France" ב-22 בספטמבר 2012 עם מעל ל-70,600 צופים ובכך גאגא הפכה לאמן הצעיר ביותר שמגיע לשיא כזה של מספר צופים באצטדיון זה, עד שנשבר על ידי ריהאנה עם "Diamonds World Tour" ב-2013.הביקוש הגבוה לכרטיסים המשיך באפריקה כאשר הכרטיסים נמכרו ב-100% בשני תאריכים בדרום אפריקה, חברת מכירת הכרטיסים "Computicket" התרסקה תחת לחץ של מספר גבוה של אוהדים שניסו לקנות כרטיסים למופעים. לפני ההתרסקות, כמה אוהדים חוו זמן המתנה ארוך בתורים מקוונים עד כשעתיים, ובשלב מסוים דווחו כי יותר מ-26,000 אנשים עדיין מחכים לרכישת כרטיסים באינטרנט. כתוצאה מכך החליטה "Computerit" להפסיק למכור כרטיסים באינטרנט עד למחרת בבוקר. למרות ההצלחה המסחרית ברחבי העולם של הסבב, הוא לא התקבל היטב על ידי השוק בדרום אמריקה בקולומביה. כמה מהכרטיסים נמכרו במחצית ממחירם המקורי כדי להגדיל את מכירות הכרטיסים, מעשה זה עורר ביקורת נרחבת מצד אוהדים שקנו כרטיסים במחירם המקורי. חברת ההפקה הציעה לאוהדים שקנו כרטיסים במחיר המקורי שלהם, כרטיס חינם נוסף באותו מיקום וכן החזר כספי מותאם, או החזר מלא. כדי להגדיל את מכירות הכרטיסים של שלושת המופעים בברזיל, נעשו הצעות מיוחדות, אחת מהן היא לכלול שניים עבור אחד במספר מקומות, או 10 תשלומים ללא תשלום ריבית עבור כרטיסים.
בצ'ילה, מכירות הכרטיסים היו גבוהות יותר מאשר בשאר מדינות דרום אמריקה. עם זאת, המופע לא היה מסוגל למכור את כל המיקומים מיד, חברת ההפקה של המופע הייתה צריכה לעשות הצעות מיוחדות שבועיים לפני המופע למען מכירת הכרטיסים, שכללו הצעה 2x1 במקומות, והפחתת המחיר ברוב הכרטיסים. בפרו נמכרו כרטיסים במחירם המקורי. הלג של צפון אמריקה בסבב גם חווה מכירות כרטיסים גדולות עד שהמועד הסופי שלו ב-22 בדצמבר בוטל ב-13 בפברואר. אם הלג אינו היה מתבטל, הסבב היה מקבל מעל 200 מיליון דולר הכנסות אך הסתיים כאחד מתוך עשרת סבבי ההופעות המרוויחים בכול הזמנים באותה תקופה. הביטול של 21 התאריכים האחרונים הביא להחזרים של מעל ל-25 מיליון דולר ו-200,000 כרטיסים. עם יותר מ-20 תאריכים שנותרו, נאלצה גאגא לבטל את תאריכי הסבב הנותרים עקב פציעה בירכה הימנית שדרשה ניתוח באותה שנה. סך הכול הסבב קיבל מעל ל-183.9 מיליון דולר הכנסות מתוך כ-1,692,693 כרטיסים שנמכרו.
מחלוקות
ב-27 ביוני במלבורן, גאגא עוררה מחלוקת נוספת לאחר הופעתה בה ביצעה לראשונה את השיר "Princess Die" אותו מעולם לא הוציאה המדבר על התאבדות ומחלות נפש. מילות השיר כוללות מספר שורות בהן "הלוואי שאהיה חזקה, הלוואי שטעיתי, הלוואי שאצליח להתמודד, אבל לקחתי כדורים והשארתי פתק". מאוחר יותר ארגוני צדקה שונים החלו לגנות את גאגא והשיר בשל המסר אותו הוא מציג. כריס וגנר מחברת "Lifeline", שירות התומך במשברים נפשיים בין לאומיים אמר כי "הארגון מודאג מאוד מאופי השיר, במיוחד מכיוון שהוא מתאר בבירור את שיטת ההתאבדות ומדבר לעומק על הנושא, אין לו למעשה שום מסר של תקווה, עזרה בחיפוש, או כל דבר בעל אופי חיובי כלשהו". ביקורות נוספות כלפי השיר הוטחו מצד מבקרים שמצאו השוואות בינו לבין מותה של הנסיכה דיאנה, אף על פי שגאגא ניסתה להימנע ממחלוקת זו על ידי איות ברור של שם השיר במהלך הסבב.
רשימת שירים
רשימת שירים זו מראה את הרשימה במהלך המופע בלוס אנג'לס ב-20 בינואר 2013, אך אינה נכונה לכול שאר תאריכי הסבב.
Helix Kitten
הליקס קיטן (באנגלית: Helix Kitten; מוכרת גם בשם הקיצור: APT34) היא קבוצת תקיפה איראנית המבצעת פעולות סייבר התקפיות נגד ארצות הברית, ישראל וערב הסעודית.
התקפותיה של הקבוצה מתמקדות נגד חברות העוסקות בפיתוח ומחקר בתחום תעופה וחלל ופטרוכימיה על מנת לגנוב מידע ולהעבירו אל ממשלת איראן.
מלבד השם הרשמי, חברות אבטחת מידע נתנו לקבוצה שמות נוספים כגון: Helix ,Pipefish, ו-Oilrig.
הקבוצה, תוקפת את קורבנותיה באמצעות הנדסה חברתית, הפצת נוזקות, שימוש לרעה בפקודות מאקרו וניצול פגיעויות באמצעות Powershell.
היסטוריה
על פי מחקר שנעשה על ידי חברת FireEye, קבוצת התקיפה פועלת משנת 2014 ופועלת בחסות ממשלת איראן.
מפרץ ההרפתקאות: הסרט
מפרץ ההרפתקאות: הסרט (באנגלית: PAW Patrol: The Movie) הוא סרט קולנוע אמריקאי-קנדי בהנפשה ממוחשבת, מסוגת קומדיה, שמבוסס על הסדרה "מפרץ ההרפתקאות" מאת קית' צ'פמן. הסרט בוים על ידי קאל ברונקר שכתב את התסריט יחד עם בילי פרוליק ובוב ברלן והופק על ידי ג'ניפר דודג'.
הסרט יצא לאקרנים בממלכה המאוחדת ובאירלנד ב-9 באוגוסט 2021, בישראל בדיבוב עברי ב-12 באוגוסט 2021, ובארצות הברית ובקנדה ב-20 באוגוסט 2021 בהפצת סרטי פרמאונט.
עלילה
במפרץ ההרפתקאות, נהג משאית בשם גאס מתרסק בזמן שהוא מנסה להתחמק מצב ים תינוק ונתלה מעל הגשר של העיר. קפטן טורבוט צופה במתרחש וקורא לריידר, ששולח את גורי יחידת החילוץ, מרשל, ראבל, צ'ייס, רוקי, זומה וסקיי לפעולה. צ'ייס מצליח להציל את גאס, שמהמשאית שלו דולף סירופ מייפל. צ'ייס וריידר מחזירים את צב הים התינוק למשפחתו על החוף, וצ'ייס והגורים האחרים מייללים בהצלחה.
בינתיים בעיר ההרפתקאות, ראש העיר המדינגר, היריב של יחידת החילוץ, נבחר לראשות העיר (אם כי הוא היה המועמד היחיד בקלפי לאחר שהמועמד המוביל פרש לפתע). כשהמדינגר מציג את השינויים שהוא מתכנן לעיר, כלבת תחש בשם ליברטי מתקשרת ליחידת החילוץ ומבקשת מהם לבוא לעיר ההרפתקאות כדי לעזור לשמור על תושביה מפני ראש העיר המדינגר. כשהצוות מוכן לצאת, צ'ייס מסרב לנסוע בגלל שיש לו "היסטוריה" בעיר ההרפתקאות לאחר שננטש על ידי בעליו הקודמים כשהיה צעיר, והעיר הייתה כל כך גדולה והוא היה כל כך קטן. ריידר משכנע אותו לנסוע כשצ'ייס סומך עליו באי רצון. הצוות יוצא למסע לעיר ההרפתקאות, הם מגיעים לעיר ומתמקמים במטה החדש שלהם.
בינתיים, המדינגר משתמש במכשיר שנקרא תופס העננים כדי לשאוב את העננים כדי שיוכל לקיים את מופע הזיקוקים שלו. המופע יוצא משליטה והצוות שומע על כך. הם מצטיידים ונוסעים בכלי הרכב שלהם ישר לתוך פקק תנועה, אבל ליברטי מגיעה ומנחה אותם בסמטאות וברחובות אחוריים כדי להגיע לבית העירייה. הם מצליחים לטפל במצב, אבל צ'ייס לא מצליח להציל כמה אנשים שאחר כך נחלצים על ידי מרשל. המדינגר כועס ואומר לעוזריו בוץ' ורובן להיפטר מיחידת החילוץ בכל האמצעים הדרושים. באותו לילה, צ'ייס ממשיך להצטער על הטעות שלו ואילו למחרת בבוקר, ליברטי נלהבת מהפעם הראשונה שבה עזרה לגיבורים שלה בתור "חברת כבוד" בצוות.
ריידר לוקח את צ'ייס לצומת הרחובות שם הוא פגש אותו והציל את חייו. ריידר מסביר לצ'ייס שהוא בחר לאמץ אותו לא מתוך רחמים, אלא בגלל שהוא היה הגור האמיץ ביותר שאי פעם פגש. הקולר של צ'ייס מוחזר אליו וריידר מבקש ממנו לחזור לעבודה, צ'ייס מסכים וחוזר לתפקידו בצוות. בינתיים, תופס העננים יוצא משליטה והיוצרת שלו קנדרה ווילסון מתעמתת עם המדינגר. הוא הורס את השלט של תופס העננים וחושף את הבניין שלו שנקרא מגדל המדינגר. תופס העננים משחרר לשמיים מזג אוויר גרוע של שבועות בבת אחת, גורם להוריקן אדיר מעל עיר ההרפתקאות והתושבים נמצאים בסכנה גדולה. כשקנדרה קוראת לצוות לעזרה, הם מצטיידים, וליברטי מקבלת רכב חדש משלה מריידר, קטנוע תלת גלגלי עם מנוע טורבו ומדים חדשים (בלי קולר ותג), כשהיא מצטרפת זמנית לצוות. הצוות יוצא למגדל המדינגר ונאלץ לאלתר. צ'ייס מצליח להציל את התושבים, בעוד מרשל, רוקי וראבל פועלים לשמור על האזרחים בתוך מגדל המדינגר, זומה וליברטי נוסעים לתעלות כדי להציל משפחה ממכונית טובעת, וסקיי טסה לאוויר לעצור את תופס העננים.
ריידר עולה במעלית למשרד העליון ומציל את המדינגר בכך שהוא מכריח אותו לעלות על המעלית ומפיל אותו לקומת הקרקע. הוא יורד בחבל במורד פיר המעלית, אך הסופה הורסת את המגדל והוא נלכד בבניין כאשר הוא נופל. צ'ייס מבחין שריידר נמצא בסכנה, הוא ממהר להציל אותו ורואה את האור של ריידר מהצד השני של הבניין. כשהוא רץ לעבר הצד השני, צ'ייס מבין שיש מרחק גדול בינו לבין ריידר. כשהוא בוחר לשגר את וו האחיזה שלו לצד השני, צ'ייס כמעט נופל מהמגדל כשהרוח מפילה את הוו שלו למטה וכמעט גורמת לו ליפול, מה שמאלץ אותו לנתק את תיק הגורים שלו כדי להציל את עצמו. כשהוא מרגיש את הפחד שלו חוזר, צ'ייס נזכר במה שריידר אמר לו קודם, משחרר צווחה הרואית וקופץ, ומצליח לעבור לצד השני. לאחר שהגיע לצד השני, צ'ייס רואה את ריידר מתחת לסלע והם עובדים יחד כדי לשחרר אותו. לאחר מכן, הם עוזבים את הבניין בזמן שסקיי הורסת את תופס העננים, מקריבה את המסוק שלה ועפה בחזרה לעיר. לאחר מכן, השמים שוב בהירים ושטופי שמש, צ'ייס וריידר יוצאים מהבניין והגורים חשים הקלה לראות אותם בטוחים. ריידר גאה בצוות שלו והתושבים יוצאים מהבניין ומברכים אותם על העבודה הטובה. לאחר מכן, צ'ייס תופס את ראש העיר המדינגר ועוצר אותו בגין רשלנות פושעת, סיכון ביטחון הציבור וחטיפת כלבים.
למחרת, הצוות זוכה לשבחים כגיבורים ומקבלים את המפתח לעיר ההרפתקאות בטקס גדול על ידי קנדרה וכתב החדשות העירוני, צדי צהובון. ליברטי הופכת לחברה רשמית בצוות, וזוכה לקולר ותג משלה. ריידר מתחיל לנאום, אבל שיחה מהאריס, אחד הכלבים מבית הספר לאילוף, מפריעה לו. האריס אומר שיש מקרה חירום נוסף על החוף. צ'ייס אומר לריידר שהוא והגורים מוכנים, וחברי היחידה נוסעים יחד לחילוץ.
במהלך הקרדיטים, ראש העיר המדינגר וצוות החתולים נתפסים ונכלאים על פשעיהם, ותופס העננים נבנה מחדש.
אייזנברג
אייזנברג או איזנברג (Eisenberg) הוא שם משפחה יהודי-אשכנזי נפוץ. פירוש השם מגרמנית הוא הר מברזל או הר של ברזל.
{{פירושונים|תרבות
דת
צבא
אחר
ראו גם
}}
רדוויו תוכנה
רדוויו תוכנה בע"מ היא חברה ישראלית, העוסקת בפיתוח תוכנה לבדיקה וניהול עומסים של אתרי אינטרנט.
המלחמה האנגלו-בורמזית השלישית
המלחמה האנגלו-בורמזית השלישית פרצה ב-7 בנובמבר 1885 והסתיימה ב-29 בנובמבר 1885. המלחמה התחוללה ברחבי בורמה ובסיומה סופחה כל המדינה לאימפריה הבריטית בהודו והפכה לפרובינציה של הודו עד קבלת העצמאות ב-1948.
רדוויו תוכנה
היסטוריה
רדוויו נוסדה בשנת 1993 על ידי אילן קינרייך, ששימש קודם כאחד מהעובדים הבכירים של חברת מרקורי, חברה בתחום פיתוח פתרונות לבדיקת התוכנה. קינרייך עזב את החברה וניסה לשכפל את ההצלחה של מרקורי בתחום בדיקות התוכנה האוטומטיות. בהמשך הדרך הסב את פעילות החברה והיא פיתחה חבילת תוכנה לבדיקת עומסים על אתרי אינטרנט. תחום שצבר תאוצה בעקבות התפתחות התעבורה והמסחר האלקטרוני באינטרנט. בין המשקיעים בחברה היו יהודה וזהר זיסאפל שהחזיקו יחד כ-30% ממניות החברה כחלק מפעילות קבוצת רד-בינת שבבעלותם, קרן הון הסיכון שדות מו"פ שהחזיקה כ-8%, קרן פורמולה ונצ'רס של קבוצת פורמולה מערכות שהחזיקה כ-8%, קרן הון הסיכון האמריקאית ניו ברידג' שהחזיקה כ-9%, וחברת התוכנה CA טכנולוגיות. בנובמבר 1999 הודיעה החברה שהיא מתכננת להנפיק את מניותיה בבורסת הנאסד"ק בניו יורק לפי שווי שוק של כ-300 מיליון דולר ולגייס סכום של כ-60 מיליון דולר במסגרת ההנפקה. לבסוף, לאחר מספר עיכובים, הנפיקה החברה באוגוסט 2000 את מניותיה לפי שווי של כ-170 מיליון דולר וגייסה 40 מיליון דולר. לאחר ההנפקה ירד מחיר מנית החברה 50% מתחת למחיר ההנפקה.
המלחמה האנגלו-בורמזית השלישית
רקע
עם סיום המלחמה האנגלו-בורמזית השנייה נקבעו גבולות השליטה הבריטית בדרום בורמה אד-הוק וללא חתימה על הסכם שלום מוסדר. במסגרת זו שלחה בריטניה שגריר שישב באופן קבוע בבירת המדינה מנדליי. ב-1878, כחלק ממאבקי ירושה בבורמה, נאלץ הנציג הבריטי בבירת בורמה לעזוב את המדינה ולסיים, למעשה, את היחסים הדיפלומטים בין בורמה לבריטניה. פעולה זו החזירה לשולחן את התוכניות למלחמה נוספת מול בורמה אך מלחמות של האימפריה הבריטית באזורים אחרים בעולם דחו את פתיחת המערכה.
רדוויו תוכנה
היסטוריה
לאחר התפוצצות בועת הדוט-קום נפגעו עסקי החברה והיא צברה הפסדים. בשנת 2004 ביצעה חברת התוכנה האמריקאית וריטאס בדיקת נאותות לרכישת החברה בשווי 15–25 מיליון דולר; בסיומה החליטה כי מוצרי רדוויו אינם מתאימים לה ולא רכשה אותה. בתגובה תבעה את רדוויו את חברת וריטאס בטענה שניצלה משא ומתן עסקי לגזילת סודות מסחריים. באוגוסט 2004 משכה את תביעתה נגד וריטאס לאחר שהושג הסכם הפשרה התקבל. בסוף שנת 2005 כמעט לא נותרו כספים בקופת החברה לאחר שהחזירה חוב לבנק בארצות הברית והחברה החלה לחפש רוכש שיספק מימון להמשך פעילות החברה. בינואר 2006 רכשה קרן פורטיסימו קפיטל את החברה. ביוני 2006 עזב אילן קינרייך תפקידיו כמנכ"ל ונשיא החברה. במרץ 2007, הזרימו משקיעים מוסדיים 2 מיליון דולר לחברה תמורת מניות ואופציות, ובהמשך נמחקו מניות החברה מהמסחר בנאסד"ק.
באפריל 2021 רדוויו רכשה חברת Test Automation מבוססת בינה מלאכותית ובכך הוסיפה Radview TestAutomation לפורטפוליו של מוצריה.
המלחמה האנגלו-בורמזית השלישית
רקע
ב-1880 התגברה הדאגה בבריטניה עקב הידיעות על הידוק היחסים בין בורמה וצרפת, שהייתה יריבתה של בריטניה והייתה מעורבת במלחמות בהודו-סין ממזרח לבורמה. שיאם של יחסים אלו התבטא במשלחת בורמזית שהגיעה לפריז, נפגשה עם שר החוץ הצרפתי ודנה איתו בחתימה על ברית פוליטית וברכישת נשק. ב-1885 מימשה צרפת את ההסכם והקימה שגרירות בבירת בורמה והחלה לפעול בתחומים הכלכליים. בריטניה, שהתנגדה להתערבות זו בבורמה, פנתה לממשלת צרפת וזו החזירה את השגריר ועצרה את יוזמותיו.
רדוויו תוכנה
מוצרים
באפריל 2007, הכריזה החברה שהמוצר הפך לקוד פתוח והגרסה הבסיסית שלו זמינה להורדה בחינם.
המלחמה האנגלו-בורמזית השלישית
רקע
ב-1881 החלה לעבוד ועדה אנגלו-בורמזית לסימון הגבול החדש בין שתי המדינות ובמסגרת זו אותרו מספר כפרים ש"פלשו" לשטח הבריטי ורק לאחר ויכוחים רבים הסכימו הבורמזים להסיג כפרים אלו מזרחה.
האירוע שהיה "הקש ששבר את גב הגמל" ביחסים בין שתי המדינות התרחש ב-1885 כשממשל בורמה הטיל קנסות על "חברת הסחר בומביי-בורמה" הבריטית בטענה של סילוף נתוני כריתת עצי טיק בבורמה. בריטניה דחתה טענות אלו והציבה אולטימטום לבורמה שכלל את הסעיפים הבאים: ב-9 בנובמבר 1885 הודיעה ממשלת בורמה, באופן רשמי, על דחיית האולטימטום דבר שהביא להחלטת ממשלת בריטניה לכבוש את בורמה ולהדיח את המלך.
רדוויו תוכנה
מוצרים
WebLOAD מתחרה בתוכנת LoadRunner שגם פותחה בישראל, במקור על ידי חברת מרקורי.
המלחמה האנגלו-בורמזית השלישית
מהלך המלחמה
כמפקד הכוח לכיבוש בורמה מונה מייג'ור גנרל הארי פרנדרגאסט ולרשותו הועמדו כ-3,000 חיילים אנגלים, כ-6,000 חיילים הודים ו-65 תותחים. מאחר שבנתיב היבשתי צפונה עבר בג'ונגלים צפופים החליט הפיקוד הבריטי להשיט את החיילים על גבי 55 סירות קיטור ודוברות.
רדוויו תוכנה
מוצרים
ב 2021 הוסיפה החברה את Radview TestAutomation לפורטפוליה של המוצרים שלה, דרךהרכישה של Shield34, חברת Test Automation מבוססת בינה מלאכותית. .
המלחמה האנגלו-בורמזית השלישית
מהלך המלחמה
הכוח יצא מבסיסיו ב-14 בנובמבר 1885 והחל לשוט במעלה נהר איריוואדי. הצבא הבורמזי לא היה מוכן למלחמה והופתע מהקצב המהיר של ההתקדמות. בשיתוף הנחתות של כוחות רגלים וירי מהאוניות הצליח הכוח להתקדם מהר במעלה הנהר ולכבוש ערים לאורכו. ב-26 בנובמבר 1885 הגיע הצי לקרבת עיר הבירה שם נפגש פרנדרגאסט עם שליחיו של מלך בורמה, ת'יבאו מין, כדי לדון בהסכמי הכניעה.
המסע צפונה של השייטת הבריטית הסתיים ב-28 בדצמבר כ-400 ק"מ מצפון למנדליי ובקרבת הגבול עם סין. צעד זה נועד להדוף תביעות בעלות של סין לגבי שטחים של בורמה.
סיפוח והתנגדות
הסיפוח הרשמי של בורמה על ידי בריטניה הוכרז ב-1 בינואר 1886 ובורמה הפכה לפרובינציה של שלטון הראג' בהודו. פילדמרשל סר פרדריק רוברטס מונה כמושל בורמה כחלק מתפקידו כראש הצבאות של צבא הודו הבריטית. מול הבריטים התייצבו מורדים בורמזים שרובם היו חיילים חמושים שערקו מהצבא והתארגנו ביחידות. רוברטס התווה תוכנית ביטחונית להתמודד עם המורדים על ידי הקמת מוצבים ברחבי בורמה בהם הוצבו יחידות תגובה מהירות שנועדו להתקיף התארגנויות של המורדים. חלק מהלקח שנלמד מהמלחמה במורדים היה הצורך להחליף את היחידות הרגליות ביחידות רגלים רכובות בעלות ניידות גדולה יותר.
על אף המאמצים הבריטים לדיכויו נמשך המרד הבורמזי עד 1896. ב-1937 נותקה בורמה מהשלטון בהודו והפכה לקולוניה עצמאית בשלטון בריטניה. ב-1948 זכתה בורמה בעצמאות.
יששכר בער כ"ץ
הרב יששכר בער הכהן כ"ץ (מכונה: ברמן אשכנזי; חי במאה ה-16) הוא מחברו של הפירוש "מתנות כהונה" על עשרת חלקי המדרש רבה.
חייו
נולד בשברשין בפולין לרבי נפתלי. לפי רבי דוד קונפורטי ויוסף סמברי, הרב יששכר כ"ץ עלה לארץ ישראל, היה תלמידו של הרמ"ק ונקבר בחברון בסמוך לרבי אליהו די וידאש. יעקב רייפמן מטיל ספק בעדות זו, אך במקורות על בית עלמין בחברון שנהרס בחלקו במאורעות תרפ"ט ישנה עדות על מקום חלקת הקבר.
פירושו "מתנות כהונה" על מדרש רבה מתאפיין בלשון קצרה ובביאור על דרך הפשט למאמרי חז"ל שבמדרש. בנוסף, הוא עשה שימוש רב בכתבי יד ובפירושו מצויות הגהות רבות בלשון המדרש והמקורות האחרים שהביא. כתיבת הפירוש הסתיימה בשנת שמ"ד, והוא הודפס לראשונה בקרקוב בשמ"ז (1587). הפירוש הקצר התחבב על הלומדים והודפס מאז פעמים רבות כמעט בכל מהדורות המדרש שיצאו לאור.
ר' מנחם די לונזאנו, בהקדמת ספרו "המעריך", קובל על אי בקיאותו של הרב כ"ץ בלשונות הלעז, דבר שגרם לדבריו להרבה שיבושים בפירושו על המדרש; הרמד"ל עצמו היה בקי גדול בלשונות אלו, שהמדרש מרבה להביאן.
כתב ספר נוסף בשם "מראה כהן" (קראקא שמ"ט) ובו מפתח פסוקים ומראי מקומות לספר הזוהר וכן י"ז שערים לערכים ועניינים שונים.
סיאטל קראקן
בעלי הקבוצה קיבלו ב-2018 זיכיון להקמת קבוצה שהצטרפה לליגת ה-NHL כקבוצה ה-32 בליגה.
הקמה
לאורך שנים לא הסתירה ה-NHL את רצונה להקים קבוצה בסיאטל, הנחשבת לעיר גדולה ומשגשגת, על מנת להשיג דריסת רגל בשוק של צפון-מערב ארצות הברית ולייסד יריבות אזורית עם הקבוצה הקיימת ונקובר קנאקס. למרות רצונה ולמרות הצעות של קבוצות ניהול שונות, הליגה נמנעה מהצעד בשל חוסר באולם מתאים בעיר. האולם הגדול הקיים במרכז סיאטל, שנודע בעבר בשם "קי ארנה" והיה בעבר האולם הביתי של קבוצת ה-NBA סיאטל סופרסוניקס וקבוצת ה-WNBA סיאטל סטורם, נחשב לקטן ומיושן במונחי המאה ה-21, ובפרט לא מתאים לאירוח קבוצת הוקי קרח.
המפנה חל בדצמבר 2017, כשמועצת העיר סיאטל אישרה מזכר הבנות עם קבוצת ניהול המבוססת בלוס אנג'לס, בראשות מנהל הספורט הוותיק טים לייווקי, לשיפוץ נרחב של קי ארנה. השיפוץ היה למעשה הריסתו הכמעט מוחלטת של האולם ובנייתו מחדש, כאשר הפריט היחיד שנשמר מהאולם הישן הוא הגג בעל הצורה הייחודית, שלאורך שנות פעילותו של האולם הפך לסימן ההיכר שלו.
לאחר שהוסר מכשול האולם, הגישה קבוצת הניהול בקשה רשמית ל-NHL להקמת קבוצת התרחבות בעיר. כדי לעמוד באחד התנאים היסודיים לקבלת הבקשה, יצאה קבוצת הניהול למבצע מכירת כרטיסי מנוי לאוהדים הפוטנציאלים, כאשר הקונים מפקידים כסף ללא ידיעה אם קבוצת ההתרחבות תאושר. למרות זאת, בתוך 12 דקות הגיעה הקבוצה ליעד של מכירת 10000 מנויים, ולאחר 75 דקות הופסקה המכירה לאחר שנקנו 25000 מנויים פוטנציאלים - יותר מתכולתו המיועדת של האולם הביתי של הקבוצה, כך שלמעשה נוצרה רשימת המתנה.
ב-4 בדצמבר 2018 אישרה הליגה את הבקשה, וקבוצת ההתרחבות יצאה לדרך. קבוצת הניהול שלקחה עליה את הבעלות על הקבוצה כוללת בראשה את איש העסקים דייוויד בונדרמן, מנהל הספורט טוד לייווקי (אחיו של טים), ומפיק הסרטים ג'רי ברוקהיימר. הקבוצה תהייה קבוצת ההוקי קרח המקצוענית הראשונה בסיאטל מאז סיאטל טוטמס, ששיחקה בליגה המשנית WHL עד 1975, והראשונה שתתחרה על גביע סטנלי מאז סיאטל מטרופוליטנס, ששיחקה ב-Pacific Coast Hockey League עד פירוקה של הקבוצה ב-1924, וזכתה בגביע סטנלי ב-1917.
לקבוצה הייתה אופציה להצטרף לליגה בעונת 2020/21, אך על מנת שלא להיתקל בלחץ זמן במקרה של עיכובים בשיפוץ האולם החליטו הליגה והקבוצה שהיא תצטרף לליגה בעונת 2021/22, וכך היה. היא הצטרפה לבית הפסיפי שבחטיבה המערבית של הליגה, וכתוצאה מכך הוזזה קבוצת אריזונה קויוטיס אל הבית השני של החטיבה - הבית המרכזי, על מנת לאזן את מספר הקבוצות בכל בית.
למנכ"ל הראשון של הקבוצה מונה ביולי 2019 רון פרנסיס, שחקן עבר חבר היכל התהילה של ההוקי קרח שכיכב בפיטסבורג פינגווינס וזכה איתה פעמיים ברציפות בגביע סטנלי בתחילת שנות ה-90 של המאה ה-20, וכיהן קודם לכן כמנכ"ל קבוצת ה-NHL קרוליינה הוריקנס.
ביוני 2020 רכשה חברת "אמזון" את זכויות השם על אולם "קי ארנה" לשעבר. בניגוד למקובל, לא קראה אמזון את שם האולם על שמה, אלא קבעה את שמו כ"קליימט פלדג' ארנה" (Climate Pledge Arena) כדי להדגיש את מחויבותה למאבק בהתחממות הגלובלית. בהתאם לכך, האולם נבנה להיות האולם הראשון בעולם בסדר גודל דומה שיופעל באופן מלא על ידי אנרגיה מתחדשת.
ב-23 ביולי 2020 הכריזה הקבוצה על שמה - סיאטל קראקן, על שם הקראקן - יצור ימי בדיוני מהמיתולוגיה הנורדית, שם שהיה אחד הפופולרים במשאלים שונים שנערכו בקרב קהל האוהדים הפוטנציאלי של הקבוצה.
ביוני 2021 הודיעו הקראקן על מינוי המאמן הראשון של הקבוצה - דייב הקסטול, שהיה בתפקידו האחרון עוזר מאמן בטורונטו מייפל ליפס.
2021 - ההווה: עונה ראשונה
ב-21 ביולי 2021 נערך דראפט התרחבות במסגרתו בחרה הקבוצה שחקנים שקבוצות אחרות בחרו שלא להגן עליהם. השחקנים הבולטים שנבחרו בדראפט היו יאני גורד, שכיכב בהתקפת טמפה ביי לייטנינג אלופת שתי העונות האחרונות, והמגן מרק ג'ורדנו שהוחתם מקלגרי פליימס ונבחר לקפטן הראשון של הקבוצה.
שבוע לאחר מכן ביצעה הקבוצה את ההחתמה המשמעותית ביותר שלה בשוק השחקנים החופשיים - השוער הגרמני פיליפ גרובאואר, מהשוערים הטובים בליגה, עזב את קולורדו אוולאנש וחתם בקראקן.
כמעט כמו בכל מקרה של קבוצת התרחבות בעונתה הראשונה, הקראקן התקשו מאד בעונת 2021/22, וסיימו בתחתית הליגה עם מאזן דל של 60 נקודות ו-27 ניצחונות בלבד.
סגל שחקנים
נכון ל-1 באפריל 2023
סמל העיר עכו
סמל העיר עכו הוא סמלה הרשמי של העיר עכו והעייריה. הסמל הוכרז בשנת 2020, כחלק מתהליך מיתוג מחדש ביחד עם הסלוגן "עכו - חצי אי, עולם שלם". את עיצוב הסמל ביצע משרד זליגר שומרון.
סמלה הקודם של עכו עוצב על ידי מרים קרולי ונבחר בתחרות שערכה העירייה עם הכרזתה של עכו כעיר ב-1950.
תיאור הסמל
הסמל מורכב ממגן בעל מסגרת אדומה מחולקת לארבעה רבעים, בכל אחד מוטיב אחר שמסמל את העיר:
לרוב מופיע הסמל עם הכיתוב "עיריית עכו" בכחול בעברית, ערבית ואנגלית.
שימוש
סמל העיר הונצח על בול של דואר ישראל משנת 1965 בערך נקוב של 0.25 ל"י בעיצוב האחים שמיר. גרסה של סמליל הספינה בסמל נמצא בשימוש בסמל מועדון הכדורגל הפועל עכו.
1940 בקולנוע
פרסים
פרס אוסקר
Wonderland (שיר של טיילור סוויפט)
Wonderland (בעברית: ארץ הפלאות) הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-17 בפברואר 2015, על ידי חברת התקליטים ביג משין רקורדס, כסינגל השיווקי השלישי מתוך האלבום.
אף על פי שלא יצא כסינגל, הצליח השיר להגיע למקום ה-51 במצעד הבילבורד הוט 100.
רקע וכתיבה
בנוסף לכך, בסמוך לצאתו של האלבום, הועלה השיר לרשת הזרמת המדיה ספוטיפיי. בספוטיפיי צבר השיר למעלה מ-23 מיליון השמעות.
ביקורת
כלפי השיר הופנו ביקורות חיוביות, תוך רולינג סטון הוא דורג במקום ה-92 ברשימת "כל 206 השירים של טיילור סוויפט, לפי דירוג".
2K6 לונה
2k6 לונה (ברוסית: 2К6 Луна; קוד נאט"ו: פרוג-3) היא רקטה ארטילרית קצרת טווח בעלת מנוע דלק מוצק על בסיס משגר מתנייע תוצרת ברית המועצות שיוצרה בברית המועצות בין השנים 1960-1964 והייתה בשימוש החל משנת 1960 ועד 1982. המערכת הוחלפה על ידי פרוג-7.
פיתוח
פיתוח מערכת הלונה החל בשנת 1953 על ידי אוניברסיטת מוסקבה לטכנולוגיה תרמית. המערכת הראשונית נקראה S-125A "פיון". לבסוף לאחר בדיקת מספר אבות טיפוס הטילים 3R9 ו־3R10 נמצאו כטובים והיעילים ביותר, לאחר מס' מבחנים הוחלט להתחיל לייצר את המערכת, 5 המערכות הראשונות היו מוכנות ב-30 בינואר 1960. ייצר סדרתי של המערכת היה במפעל בעיר וולגוגרד. מתחילת הייצור עד סיומו יוצרו כ-462 פלטפורמות שיגור (2P16).
ב-1962 המערכות נכנסו לשירות בצבא ברית המועצות ושם הוא היה בשירות עד שנת 1982.
היסטוריית שירות
הלונה נכנסה לשירות בצבא ברית המועצות משנת 1962 ועד 1982, כול גדוד משוריין הכיל 2 סוללות. בזמן משבר הטילים בקובה נראו מס' יחידות של 2K6 לונה.
משתמשים
משתמשי עבר
תסתכל עליי
תסתכל עליי הוא האלבום השלישי של הזמרת רוני דלומי, אשר יצא בשנת 2016, כשלוש שנים לאחר אלבומה השני, "תחזיקו".
האלבום, בהפקתו של אורי אבני, כולל שמונה שירים שכולם נכתבו ורובם גם הולחנו על ידי דלומי, לעומת האלבום הקודם בו לקחה חלק רק בכמחצית מהשירים. בנוסף הלחינו עמה מספר שירים אורי אבני ואביב קורן וטל גורדון כתבה אתה את אחד השירים.
הדיוויזיה ה-12 (האימפריה הגרמנית)
הדיוויזיה ה-12 (בגרמנית: 12. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.